לה סרפים

לה סרפים (בקוריאנית: 르세라핌, באנגלית: Le Sserafim, מבוטא במלעיל: לֵה סֵרַפִים) היא להקת בנות דרום קוריאנית שהוקמה על ידי סורס מיוזיק (חברת בת של ענקית המדיה HYBE) ב-2022. שם הלהקה במקור הוא שיכול אותיות של הביטוי ״חסר פחד״ באנגלית: ״I'm fearless״. יש הטוענים כי המילה העברית "שרפים", שמופיעה בתנ"ך ככינוי של מלאכים, היוותה השראה לשם, אם כי אין מקור לשמועה זו. כיום יש בלהקה חמש חברות. הלהקה כללה במקור שש חברות: קים צ׳ואן, סאקורה, הו יונג׳ין, קאזוהה, הונוון צ׳ה וקים גאראם, אך קים גאראם עזבה עם סיום החוזה שלה ביולי 2022. ב-2 במאי 2022 הלהקה הוציאה את המיני-אלבום הראשון שלה, Fearless, שהצליח במכירות עם שיא מכירות של כ־150,000 עותקים ביום אחד, אם כי זכה לביקורות פושרות. שתיים מחברות הלהקה, סאקורה וצ׳אוון, היו חברות בלהקת הבנות Iz*One שהתפרקה ב-2021. לאחר שהשתתפו בתוכנית הריאליטי Produce 48 והגיעו לגמר, הן נבחרו להרכב הסופי של להקת הבנות Iz*One, שהתבססה על מתחרות בתוכנית. החברה השלישית, יונג׳ין, הגיעה למקום ה-26 בתחרות והודחה בפרק 11, אך בכל זאת צורפה ללהקה. קאזוהה הגיעה לאחר שלמדה בלט במקומות נחשבים באירופה: באקדמיה הלאומית לבלט בהולנד, באקדמיה הממלכתית לכוריאוגרפיה של מוסקבה, וב-Royal Ballet School בלונדון. ההחלטה לעבור מתחום המחול לעולם הקיי-פופ גמלה בה לאחר שנחשפה ללהקת בלאקפינק. ״כשראיתי אותן על הבמה בפעם הראשונה, בכיתי״, אמרה בראיון. הפרסום של הבנות מתוכנית הריאליטי ומלהקת Iz*One, כמו גם העובדה שבאנג סי-היוק (מנכ״ל הייב ואחד המפיקים הבכירים בקוריאה. הפיק בין השאר את רוב האלבומים של BTS) יועד להפיק את האלבום, גרמה לציפייה משמעותית לקראת האלבום הראשון של הלהקה - Fearless. ב-14 במרץ 2022 סורס מיוזיק הודיעה על להקה חדשה ועל שתי החברות הראשונות: סאקורה וקים צ׳ואן. בהמשך הודיעה על ארבעת החברות הנוספות: הו יונג׳ין, קאזוהה, הונוון צ׳ה וקים גאראם. ב-13 באפריל סורס מיוזיק הודיעה על מיני-אלבום שעתיד לצאת ב-2 במאי, תחת השם "Fearless". עוד לפני צאתו, המיני-אלבום נמכר בהזמנה המוקדמת בכ-380,000 עותקים. כשיצא לאור נמכרו כ-150,000 עותקים ביום אחד, וכ-175,000 עותקים בסך הכול. שמונה ימים לאחר מכן הלהקה הופיעה בתוכנית "The Show" בערוץ SBS M (אנ') (לשעבר SBS MTV). ב-17 באוקטובר הוציאה הלהקה את המיני-אלבום השני שלה "Antifragile", זאת עם חמש חברות, לאחר עזיבתה של קים גאראם. האלבום הגיע למקום ה-14 במצעד בילבורד 200. בחודש מאי, לאחר שנחשף הטיזר שמודיע על חברותה בלהקה, הועלו מספר האשמות כלפי קים גאראם על כך שהתנהגה באלימות בעת שלמדה בבית הספר. בתגובה, הצהירה סורס מיוזיק כי קים הייתה קורבן של אלימות בבית הספר בעצמה, ואף הודיעו שינקטו בצעדים משפטיים כלפי אלו שהעלו את ההאשמות. בינתיים, הופץ באינטרנט תיעוד רשמי מישיבה של ועדת אלימות בבית הספר, שקבעה כי קים אחראית למעשה אלימות. לאחר מכן פרסם הנציג המשפטי של הקורבן הצהרה מפורטת שהמסמך אמיתי, וכי קים נמצאה אשמה על ידי הוועדה. בתגובה טענו בסורס מיוזיק כי קים לא נמצאה אשמה באלימות פיזית. עם זאת, הוועדה הייתה מסווגת לרמה 5, שזו הרמה שעוסקת באלימות ברמה הגבוהה ביותר, כך שהתגובה שלא הייתה מספקת. ב-20 במאי סורס מיוזיק הודיעה כי קים תצא להפסקה מפעילותה בלהקה. ביולי הסתיים החוזה של קים ולא חודש, כך שהלהקה נשארה עם חמש חברות. ב-15 בינואר 2023 הלהקה נכנסה לשוק היפני באופן רשמי, כשהוציאה את הגרסה היפנית ל-Fearless. ב-3 באפריל נחשף אלבום הבכורה של הלהקה- Unforgiven, שתוכנן להתפרסם ב-1 במאי. ביוני חשפה הלהקה כי היא תצא לסיבוב ההופעות הראשון שלה- Flame Rises באוגוסט. ב־12 באוקטובר הלהקה הודיעה על הסינגל הראשון שלה בשפה האנגלית "Perfect Night". ב-27 באוקטובר, בשיתוף פעולה עם יצרנית משחקי הווידאו בליזארד, יצא המשחק "Overwatch 2" עם תוספות מיוחדות שכוללות מצב משחק מיוחד, ולפריטים דיגיטליים ייחודיים חדשים במשחק, בהשראת הלהקה. הגל הקוריאני קיי פופ הוט 100 מדיה וקבצים בנושא לה סרפים בוויקישיתוף אתר האינטרנט הרשמי של לה סרפים (באנגלית) אתר האינטרנט הרשמי של לה סרפים (ביפנית) לה סרפים, ברשת החברתית פייסבוק לה סרפים, ברשת החברתית אקס (טוויטר) לה סרפים, ברשת החברתית אינסטגרם לה סרפים, ברשת החברתית טיקטוק לה סרפים, סרטונים בערוץ היוטיוב לה סרפים, במסד הנתונים הקולנועיים IMDb (באנגלית) לה סרפים, באתר אפל מיוזיק (באנגלית) לה סרפים, באתר ספוטיפיי לה סרפים, באתר סאונדקלאוד (באנגלית) לה סרפים, באתר Last.fm (באנגלית) לה סרפים, באתר AllMusic (באנגלית) לה סרפים, באתר MusicBrainz (באנגלית) לה סרפים, באתר דיזר לה סרפים, באתר Discogs (באנגלית) לה סרפים, באתר Genius לה סרפים, באתר טיידל (באנגלית) לה סרפים, באתר אמזון מיוזיק Ally De Leon, The GGreat Battle: LE SSERAFIM—Fallen Angels Rising, EnVi Media, ‏2022-10-29 (באנגלית) Le Sserafim Name Meaning: Holding Deep and Mystical Meanings, ‏2023-12-24 (באנגלית אמריקאית) Kim Garam Makes 1st Statement Since Leaving LE SSERAFIM + HYBE Shares Brief Response, Soompi, ‏2022-08-11 (באנגלית) Rhian Daly, LE SSERAFIM – ‘Fearless’ review: HYBE’s new girl group don’t fully live up to their name on hit-and-miss debut, NME, ‏2022-05-06 (באנגלית בריטית) Neo Music Communication IZM, www.izm.co.kr Meet Hybe’s first girl group: Le Sserafim, m.koreaherald.com The many talents of Lesserafim, ‘BTS’ little sister’, South China Morning Post, ‏2022-05-18 (באנגלית) LE SSERAFIM KAZUHA Says BLACKPINK Is Her Role Model & She Danced to BTS' Song for Her Audition, sbsstar.net, ‏2022-05-12 (באנגלית) HYBE's Bang Si-hyuk produces tracks for Le Sserafim's debut EP, koreajoongangdaily.joins.com, ‏2022-04-25 (באנגלית) Sng, Suzanne (2022-05-03). "K-pop girl group Le Sserafim's debut album breaks chart record within a day". The Straits Times (באנגלית). ISSN 0585-3923. נבדק ב-2024-01-04. 박수민 기자, '더쇼' 르세라핌, 데뷔와 동시에 1위 "첫 앨범부터 많은♥ 받아 감사"[종합], entertain.naver.com (בקוריאנית) "K-pop stars BTS have the most No. 1 hits on Billboard's Hot 100 chart this decade". The Straits Times (באנגלית). 2022-11-03. ISSN 0585-3923. נבדק ב-2024-01-04. HYBE Responds To Skepticism About Why Kim Garam Received Degree 5 Disciplinary Action If No Physical Assault Took Place, Soompi, ‏2022-05-21 (באנגלית) Le Sserafim to debut in Japan on Jan. 25, koreajoongangdaily.joins.com, ‏2022-11-25 (באנגלית) 르세라핌, 정규 1집 'UNFORGIVEN' 발매…5월 1일 컴백 [공식입장], entertain.naver.com (בקוריאנית) 르세라핌, 첫 단독 투어 개최…8월 서울서 시작 [공식], 스포츠동아, ‏2023-06-28 (בקוריאנית) Watch: 'Overwatch 2,' Le Sserafim tease 'Perfect Night' music video, Yahoo Entertainment, ‏2023-10-24 (באנגלית אמריקאית) Dan Heching, MTV VMAs 2024: See who won, CNN, ‏2024-09-12 (באנגלית)